Versnandi aðstæður á flóðasvæðum í Pakistan ógna velferð barna Barnaheill - Save the Children sinna hjálparstarfi á flóðasvæðunum í Pakistan . Samtökin stefna að því að aðstoða 600 þúsund manns næstu sex mánuði og er áætlaður kostnaður um 1,8 milljarður króna ( 15 milljónir USD ) . Razia , 30 ára gömul er hér með börnum sínum þremur , það yngsta , þriggja mánaða gömul stúlka , hvílir í kjöltu hennar . Þau misstu heimili sitt í Gujrat í Muzzafargarh héraði vegna flóðanna og dvelja nú í flóttamannabúðum . Kennitala Barnaheilla er 521089-1059 . Monsoon rigningarnar í Pakistan hafa valdið mikilli neyð og er lífi og velferð milljóna manna á flóðasvæðunum ógnað , og þá sérstaklega lífi og heilsu ungra barna . Barnaheill - Save the Children hafa undanfarnar tvær vikur veitt um 38 þúsund börnum og fullorðnum neyðaraðstoð . Aðstæður eru mjög erfiðar og vinna samtökin að því að ná til fjölskyldna sem þurfa á hjálp að halda . Barnaheill – Save the Children hafa sérstakar áhyggjur af heilsu ungra barna á flóðasvæðunum . “ Miklir fólksflutningar í kjölfar flóðanna , hætta á útbreiðslu sjúkdóma og versnandi lífsskilyrði fela í sér aukna áhættu fyrir heilsu ungra barna , ” segir Mohammed Qazilbash , talsmaður Barnaheilla - Save the Children í Pakistan . “ Læknar okkar hafa séð tilfelli af lungnabólgu , niðurgangi og malaríu , en þeir sjúkdómar valda dauða fjölda barna í þróunarlöndum við venjulegar aðstæður . Þess vegna leggjum við mikla áherslu á að veita börnum nauðsynlega læknisþjónustu og að styðja foreldra í því að annast börnin þeirra . ” Á vegum Barnaheilla - Save the Children eru starfandi hreyfanleg heilbrigðisteymi á flóðasvæðunum og styðja teymin við starf heilsugæslust